ברן סאאת

ברן סאאת (בטורקית: Beren Saat; נולדה ב-26 בפברואר 1984) היא שחקנית טורקייה. היא ידועה בזכות התפקידים הראשיים שלה בתור ביחטר יורגלו בסדרת הדרמה "אהבה אסורה" (2008-2010), פטמגול קטנצ'י בסדרה "פטמגול" (2010-2012), דרין/יאגמור בסדרת הדרמה "נקמה", גרסה טורקית של הסדרה האמריקאית בעלת שם זהה, וקסם סולטאן בסדרה ההיסטורית "המאה המפוארת - קסם". היא זכתה בשני פרסי "פרפר הזהב" והיא אחת השחקניות המרוויחות ביותר בטורקיה. ב-2012, לוהקה סאאת לתפקיד הראשי בסרט "עונת הקרנף" יחד עם השחקנית האיטלקייה מוניקה בלוצ'י. הבכורה העולמית של הסרט התקיימה בפסטיבל הסרטים הבינלאומי בטורונטו. היא נולדה ב-26 בפברואר 1984 באנקרה שבטורקיה, לאיילה סאאת וחוסיין אבני סאאת, כדורסלן מקצועי לשעבר. יש לה אח בשם צ'ם סאאת. היא גדלה והתחנכה באנקרה, ולמדה בעיקר בתיכון TED באנקרה, וזמן קצר באוניברסיטת Başkent בפקולטה למדעי כלכלה ומנהלית לפני קריירת המשחק שלה. עם התמיכה של חבריה במכללה, היא החליטה להשתתף בתחרות משחק בשם "Türkiye'nin Yıldızları" בה היא סיימה במקום השני. היא התגלתה על ידי הבמאית הידועה טומריס גיריטליוגו ושיחקה בסדרה הראשונה שלה "Aşkımızda Ölüm Var". סאאת קיבלה את התואר הראשון שלה בניהול. ב-2004, היא לוהקה בתור נרמין בסדרה "Aşkımızda Ölüm Var" ב-2005, היא גילמה את זילן, הדמות הראשית בסדרה "Aşka Sürgün". ב-2006, היא לוהקה בתור יסמין בסדרה המצליחה "Hatırla Sevgili" ושיחקה בתפקיד ראשי לצד צ'נסל אלצ'ין ואוקאן ילביק. מאוחר יותר ב-2008, היא החלה לגלם את ביחטר יורגלו זיאגיל בסדרת הדרמה "אהבה אסורה". בסדרה היא שיחקה בתפקיד ראשי לצד קיבנץ' טטליטוג ונבהאט צ'הרה. תפקיד זה זיכה אותה בשני פרסי "פרפר הזהב", היא המועמדת הראשונה והיחידה שזכתה בפרס זה פעמיים ברציפות. "Güz Sancısı" הוא הסרט הראשון באורך מלא בו השתתפה סאאת, סרט תקופתי בבימויו של טומריס גיריטליוגו. בסרט משחקת סאאת לצד מוראט יילדירים, אוקאן ילביק ובלצ'ים בילגין. ב-2009, היא גם שיחקה בסרט "Gecenin Kanatları", שנכתב על ידי מאהסון קירמיזוגול. היא חלקה את התפקיד הראשי עם מוראט אונלמיס, ארקן פטקאיה ויאבוס בינגול. ב-2010, היא שיחקה בסדרה "פטמגול" לצד אנגין אקיורק, שגם השתתף בתחרות המשחק "Türkiye'nin Yıldızları" וסיים במקום הראשון. דמותה פטמגול היא קורבן של אונס. היא הייתה מועמדת לשחקנית הדרמה הטובה ביותר בטקס פרסי הטלוויזיה באנטליה ובטקס פרסי הדרמה הבינלאומי עבור תפקיד זה. הסדרה הסתיימה ביוני 2012. ב-2012, שיחקה סאאת בסרט השלישי שלה "Rhino Season" בבימויו של באהמן גובדי. היא לוהקה בתור בוסה, בתה של מוניקה בלוצ'י. הבכורה העולמית של הסרט התקיימה בפסטיבל הסרטים הבינלאומי בטורונטו. ב-2013, היא שיחקה בסדרה "İntikam" שמבוססת על הסדרה האמריקאית המקורית "נקמה". לסדרה הופקו שתי עונות והיא הסתיימה בפברואר 2014. כסדרת הטלוויזיה הקודמת של סאאת, סגנון הלבוש שלה היה אחד הנושאים המדוברים ביותר מלבד ביצועי המשחק שלה. ב-2015 היא גילמה את דמותה של קסם סולטאן בעונה הראשונה של הסדרה ההיסטורית המאה המפוארת - קסם (סדרת טלוויזיה). כמו כן שיחקה את דמותה של אלה בסרט "העולם שלי" (Benim Dünyam), שזכה להצלחה רבה. ברן סאאת נמצאת במערכת יחסים עם הזמר הטורקי קנן דואולו מאז פברואר 2012. השניים התארסו ב-23 בפברואר 2014 באיסטנבול ונישאו ב-29 ביולי 2014 בלוס אנג'לס, ארצות הברית. מדיה וקבצים בנושא ברן סאאת בוויקישיתוף אתר האינטרנט הרשמי של ברן סאאת ברן סאאת, ברשת החברתית פייסבוק ברן סאאת, ברשת החברתית אקס (טוויטר) ברן סאאת, ברשת החברתית אינסטגרם ברן סאאת, במסד הנתונים הקולנועיים IMDb (באנגלית) ברן סאאת, באתר AllMovie (באנגלית) ברן סאאת, במסד הנתונים הקולנועיים KinoPoisk (ברוסית) "Mij Film". Mij Film. אורכב מ-המקור ב-2017-07-05. נבדק ב-2013-08-20. "Behlül Bruno oluyor! | GAZETE VATAN". Haber.gazetevatan.com. 2012-06-14. אורכב מ-המקור ב-2014-02-22. נבדק ב-2013-08-20.